Llíria acull un dels punts GVANEXT de la xarxa de la Generalitat
10 de març de 2023

L'Ajuntament de Llíria compta amb un dels punts GVANEXT destinats a la captació i gestió de fons europeus i que ofereixen assessorament especialitzat i assistència presencial a totes aquelles empreses que busquen finançament a través d'este programa.

Esta Xarxa Territorial de la Generalitat dona suport als municipis i al teixit empresarial de pimes locals en la captació dels fons europeus Next Generation, amb la finalitat de fomentar l'economia local i la creació d'ocupació.

L'Ajuntament de Llíria disposa d'una tècnica de fons europeus per a donar este servei. Este personal, finançat per la Generalitat a través dels fons Next Generation, promou la captació i gestió de projectes i iniciatives que impulse el propi consistori i que puguen ser susceptibles de rebre fons per a la transició ecològica i digital.

A més, esta oficina ofereix informació a les empreses del municipi sobre les ajudes dirigides a cada sector o tipus d'entitat. A través d'estw portal, https://www.lliria.es/es/pagina/fondos-europeos-next-generation, es pot contactar amb el punt de Llíria per a rebre l'assessorament necessari.